לאקי לוק

לאקי לוק (בצרפתית: Lucky Luke) היא סדרת קומיקס מאת המאייר והכותב הבלגי מוריס דה בוורה (שנודע בייחוד בכינויו האמנותי "מוריס"), אשר פורסמה לראשונה בשנת 1946 בכתב העת הבלגי ספירו.

עלילת הקומיקס מתרחשת במערב הפרוע ומתמקדת בעלילותיו של בוקר (קאובוי) אשר ידוע כאקדוחן אשר מהיר יותר אף מהצל של עצמו.
לאורך השנים ספריו של לאקי לוק זכו להצלחה רבה ותורגמו לשפות רבות. בנוסף לחוברות הקומיקס "הרפתקאותיו של טינטין" ו"אסטריקס", "לאקי לוק" נחשב לאחת מסדרות הקומיקס הפופולריות והנמכרות ביותר ביבשת אירופה.

יחיעם פדן תרגם שניים מספרי הסדרה - ג'סי ג'יימס (35) והקרקס המערבוני הגדול (36) - להוצאת דליה פלד. את פרקי הסדרה בטלוויזיה הישראלית תרגמה דורית דליות.

בעקבות הצלחת ספרי הקומיקס הופקו במשך השנים סדרות וסרטי טלוויזיה מונפשים המבוססים על עלילת סדרת הקומיקס כמו גם סרט קולנוע לייב אקשן ומשחקי וידאו.

 היסטוריה 
דמותו של לאקי לוק נוצרה על ידי המאייר והכותב הבלגי מוריס דה בוורה Maurice de bévère, שנהג לחתום על יצירותיו בכינויו Morris) החל משנת 1947. הסדרה הפכה למפורסמת במיוחד החל מצירופו של הכותב היהודי צרפתי רנה גוסיני (René Goscinny) החל משנת 1957.

הסיפורים הראשונים הופיעו כסיפורים בהמשכים בעיתון הקומיקס "ספירו" ולאחר מכן ב"פילוט" לפני שהפכו לסדרה עצמאית המוצאת לאור בחוברות שלמות אשר כל אחת מתמקדת בעלילה אחת.

בשנת 1977 נפטר גוסיני מהתקף לב במהלך בדיקת מאמץ. עד לשנת 1983 יצאו לאור עוד מספר אלבומים משותפים למוריס ולגוסיני, שהוכנו מראש.

לאחר מכן המשיך מוריס עם מספר רב של כותבים שונים לכתוב עוד סיפורים של לאקי לוק. בנוסף, כותבים ומאיירים אחרים מוציאים אף הם סיפורים של לאקי לוק (באישור). בשל דרישות הצנזורה האמריקאית, לאקי לוק החליף בהמשך את הסיגריה בחיטה. מעבר כזה כבר נעשה באלבומי הקומיקס החל משנת 1983, מה שזיכה אותו באות הוקרה מאת ארגון הבריאות העולמי.

במהלך 2001 נפטר מוריס כתוצאה מנפילה, אך אחרים המשיכו ועדיין ממשיכים לכתוב סיפורים של לאקי לוק.

 סקירה כללית 
שמאל|ממוזער|250px|חברי כנופיית דלטון המקורית
רוב עלילת הסדרה מתרחשת במערב ארצות הברית בתקופת המערב הפרוע שבשלהי המאה ה-19. הגיבור הראשי של הסדרה הוא לאקי לוק, קאובוי נודד אשר ניחן בכישרון ירי רב ובחוכמה מרובה. כינויו הוא "האיש שיורה מהר יותר מצילו" וזו הסיסמה המופיעה בגב מרבית אלבומיו. לאורך הסדרה לאקי לוק נלחם בפורעי החוק השונים במערב הפרוע ובייחוד בכנופיית האחים דלטון. פירוש שמו של לאקי לוק בעברית הוא "לוק בר מזל". גיבור הסדרה הוא אכן בעל מזל רב.

אל לאקי לוק מצטרף באופן קבוע סוסו הלבן ג'ולי ג'אמפר (הקופץ השמח) הנחשב לסוס החכם ביותר במערב, והוא גם מסוגל לדבר. לעיתים רבות מתלווה אל לאקי לוק גם כלבו רן-טאן-פלאן (Rantanplan, נקרא Rintindumb באנגלית ו"רינטינבל" בדיבוב העברי) (שהחל את דרכו כפרודיה על הכלב רין טין טין) הנחשב לכלב הטיפש ביותר במערב, וג'ולי ג'אמפר סולד ממנו עקב טיפשותו. רן-טאן-פלאן אחראי בדרך כלל להשגיח שהאחים דלטון לא ימלטו מבית הכלא בו הם כלואים, אף על פי כן, הוא לעולם לא מונע מהם לברוח. בניגוד לרן-טאן-פלאן, ג'ולי ג'אמפר נחשב לסוס חכם במיוחד שמסוגל אף לשחק שח-מט עם לאקי לוק או לקיים איתו התערבויות. בנוסף, ג'ולי ג'אמפר תמיד יודע תחת איזה חלון להתמקם מחוץ למבנים בהם נמצא לאקי לוק על מנת שבמקרה של צרה, לאקי לוק יקפוץ ישר מהחלון על גבו של ג'ולי כדי לברוח. פעם אחת נאלץ לאקי לוק לסחוב את ג'ולי ג'אמפר על גבו לאחר הפסד במשחק קוביות (בו ג'ולי ג'אמפר רימה).

כמו כן, לאורך הסדרה מוצגים גם מקומות ואירועים ההיסטוריים שונים מאותה התקופה כגון קווי המרכבה של ולס פארגו, הפוני אקספרס, בניין הטלגרפיה הבין יבשתי הראשון והבהלה לזהב באוקלהומה. חלק מהספרים מכילים גם דף המספק רקע היסטורי לאירועים ולאישים המתוארים בספר.

סצנה אופיינית לסוף הסיפורים הוא לאקי לוק הרוכב על ג'ולי ג'אמפר לעבר השקיעה כשהוא שר לעצמו שיר על היותו בוקר (קאובוי) בודד הרחוק מביתו (על אף שבמהלך הסדרה כולה, אין ללאקי לוק בית מוגדר).

 הופעות אורח 
לאקי לוק פוגש במהלך הרפתקאותיו שלל דמויות מהמערב הפרוע, חלקן פיקטיביות לחלוטין, אך רובן מבוססות על דמויות אמיתיות מהתקופה. בין שאר הדמויות המופיעות ניתן למצוא את ארבעת האחים דלטון (Dalton). בספר הראשון בו הם מופיעים, הם נהרגים (כפי שקרה במציאות). אלא שהסתבר שהקהל אהד מאוד את דמויותיהן ולכן החליטו הכותבים להכניס לסיפורים הבאים את הדודנים שלהם – ארבעת האחים: ג'ו (Joe), ויליאם (William), ג'אק (Jack) ואווריל (Averelle). דמויות האחים דלטון הללו הופכות להיות בין הדמויות הנפוצות ביותר ברבים מאלבומיו של לאקי לוק.

 משתתפים 
 ג'סי ג'יימס
 בילי הנער
 קלמיטי ג'יין
 שרה ברנאר
 אנני אוקלי
 מארק טוויין
 אלן פינקרטון
 ג'ושוע נורטון
 ג'ק לונדון
 אברהם לינקולן
 רתרפורד הייז
 הוראס גרילי
 ואייט ארפ
 באפלו ביל
 אדווין דרייק

סדרת ספרי לאקי לוק
 הסדרה הקלאסית (1949 - 2002) 
1. La Mine d'or de Dick Digger ("מכרה הזהב של דיק דיגר") (1949)
2. Rodéo ("רודאו") (1949)
3. Arizona ("אריזונה") (1951)
4. Sous le ciel de l'Ouest ("תחת שמי המערב") (1952)
5. Lucky Luke contre Pat Poker ("לאקי לוק נגד פט פוקר") (1953)
6. Hors-la-loi ("פורע חוק") (1954)
7. L'Élixir du Dr Doxey ("השיקוי של ד"ר דוקסי") (1955)
8. Lucky Luke contre Phil Defer ("לאקי לוק נגד פיל דה-פר") (1956)
9. Des rails sur la Prairie ("המסילות בערבה") (1957)
10. Alerte aux Pieds Bleus ("הישמרו מהרגליים הכחולות") (1958)
11. Lucky Luke contre Joss Jamon ("לאקי לוק נגד ג'וס ג'אמון") (1958)
12. Les Cousins Dalton ("לאקי לוק נגד דודני דלטון") (1958)
13. Le Juge ("השופט") (1959)
14. Ruée sur l'Oklahoma ("בהלה באוקלהומה") (1960)
15. L'Évasion des Dalton ("הדלטונים נמלטים") (1960)
16. En remontant le Mississippi ("טיול במעלה נהר המיסיסיפי") (1961)
17. Sur la piste des Dalton ("בעקבות הדלטונים") (1962)
18. À l'ombre des derricks ("בצל הדריקים") (1962)
19. Les Rivaux de Painful Gulch ("יריבים בגיא פיינפול") (1962)
20. Billy the Kid ("בילי הנער") (1962)
21. Les Collines noires ("הגבעות השחורות") (1963)
22. Les Dalton dans le blizzard ("הדלטונים נקלעים לסופת שלגים") (1963)
23. Les Dalton courent toujours ("הדלטונים תמיד במנוסה") (1964)
24. La Caravane ("קרון הרכבת") (1964)
25. La Ville fantôme ("עיר הרפאים") (1965)
26. Les Dalton se rachètent ("הדלטונים מכפרים על מעשיהם") (1965)
27. Le 20ème de cavalerie ("יחידה 20 של חיל הפרשים") (1965)
28. L'Escorte ("הליווי") (1966)
29. Des barbelés sur la prairie ("תיל בערבה") (1967)
30. Calamity Jane ("קאלאמיטי ג'יין") (1967)
31. Tortillas pour les Dalton ("הטורטיות של הדלטונים") (1967)
32. La Diligence ("קו המרכבה") (1968)
33. Le Pied-tendre ("הטירון") (1968)
34. Dalton City ("דלטון סיטי") (1969)
35. Jesse James ("ג'סי ג'יימס") (1969)
36. Western Circus ("קרקס המערב") (1970)
37. Canyon Apache ("קניון אפאצ'י") (1971)
38. Ma Dalton ("אמא דלטון") (1971)
39. Chasseur de primes ("צייד הראשים") (1972)40. Le Grand Duc ("הדוכס הגדול") (1973)
41. L'Héritage de Rantanplan ("הירושה של ראנטאפלן") (1973)
42. 7 histoires de Lucky Luke ("שבעה סיפורי לאקי לוק") (1974)
43. Le Cavalier blanc ("הקאובוי הלבן") (1975)
44. La Guérison des Dalton ("תרופת המרפא של הדלטונים") (1975)
45. L'Empereur Smith ("הקיסר סמית'") (1976)
46. Le Fil qui chante ("המברק המזמר") (1977)
47. Le Magot des Dalton ("השלל של הדלטונים") (1980)
48. Le Bandit manchot ("השודד החמוש") (1982)
49. La Corde du pendu ("חבל התלייה") (1982)
50. Sarah Bernhardt ("שרה ברנאר") (1982)
51. Daisy Town ("דייזי טאון") (1983)
52. Fingers ("פינגרס") (1983)
53. Le Daily Star ("הדיילי סטאר") (1983)
54. La Fiancée de Lucky Luke ("ארוסתו של לאקי לוק") (1985)
55. La Ballade des Dalton ("הבלדה של הדלטונים") (1981)
56. Le Ranch maudit ("החווה המקוללת") (1986)
57. Nitroglycérine ("ניטרוגליצרין") (1987)
58. L'Alibi ("האליבי") (1987)
59. Le Pony Express ("הפוני אקספרס") (1988)
60. L'Amnésie des Dalton ("הדלטונים לוקים באמנזיה") (1991)
61. Chasse aux fantômes ("ציד הרוחות") (1992)
62. Les Dalton à la noce ("הדלטונים בחתונה") (1993)
63. Le Pont sur le Mississippi ("גשר מעל לנהר המיסיסיפי") (1994)
64. Belle Star ("בל סטאר") (1995)
65. Le Klondike ("הבהלה לזהב בקלונדיק") (1996)
66. O.K. Corral ("חוות או. קיי") (1997)
67. Marcel Dalton ("מארסל דלטון") (1998)
68. Le Prophète ("הנביא") (2000)
69. L'Artiste peintre ("הצייר") (2001)
70. La Légende de l'Ouest ("אגדת המערב") (2002)

 ספרי ההמשך של אצ'אדה ולורנט גרה (2004 - 2008) 
71. La Belle Province ("הארץ היפה") (2004)
72. La Corde au cou ("החבל סביב צווארו") (2006)
73. L'Homme de Washington ("האיש מוושינגטון") (2008)

 קיד לאקי 
74. Kid Lucky ("קיד לאקי") (1995)
75. Oklahoma Jim ("אוקלוהומה ג'ים") (1997)

 מדיות נוספות בזיכיון 
 סרטי וסדרות האנימציה 
לאורך השנים הופקו ארבעה סרטי אנימציה. הסרט "The Ballad of the Daltons" יצא לשווקים בשנת 1990 ישירות לווידאו. שלושת הסרטים הנוספים הם חלק מטרילוגיה: שלושה סרטים מצוירים נעשו:
 Daisy Town בשנת 1971
 la Ballade des Dalton (טיול הדלטונים) בשנת 1978
 les Dalton en cavale (הדלטונים במנוסה) בשנת 1982

בנוסף, יצאו שלוש סדרות טלוויזיה מצוירות בדמותו של לאקי לוק:
 בשנת 1983 יצאה סדרה של 26 פרקים שאורכם כ-26 דקות כל אחד על ידי האנה ברברה
 בשנת 1991 יצאה סדרה נוספת של 26 פרקים של 26 דקות על ידי I.D.D.H
 בשנת 2001 יצאה סדרה נוספת של 52 פרקים של 26 דקות כל אחד, על ידי Xilam Productions

חברת Xilam הפיקו לאחרונה את סרט האנימציה "Tous à l'Ouest: Une aventure de Lucky Luke" שיצא לאקרנים בצרפת ב-5 בדצמבר 2007.

 סרטי וסדרות הלייב אקשן 
בשנת 1991 הופקו שני סרטים בסדרה ("Lucky Luke" ו-"Lucky Luke 2") ובשנת 1992 הופקה סדרת טלוויזיה בשם "The Adventures of Lucky Luke". בסרטים ובסדרה כיכב השחקן טרנס היל (Terence Hill) בדמותו של לאקי לוק. הסרט נחל כישלון צורב.

בשנת 2004 הפיק הבמאי פיליפ חיים סרט לייב אקשן נוסף בשם "Les Dalton" ("הדלטונים") בו גילם השחקן תיל שווייגר את דמותו של לאקי לוק. סרט זה סטה מאוד מהקו המקובל בסיפוריו של לאקי לוק והסרט בנוסף לכישלון ספג גם ביקורת רבה.

ב-2008 יצא לאקרנים הסרט הצרפתי לאקי לוק בכיכובו של ז'אן דוז'רדן, שאומנם היה נאמן מאוד למקור הספרותי אך לא נחל הצלחה רבה. הוא התקבל בצורה גרועה מאוד על ידי המבקרים, אף שההיבט החזותי ואיכות המשחק זכו לשבחים, הביקורות העיקריות נגעו לחולשות התסריט. עבור דוז'רדן זו השתתפות שנייה בעולם של לוק, אחרי שגילם דמות קאובוי נלעג מאוד בסרט Les Dalton מ-2004.

 משחקי וידאו 
בעקבות ההצלחה הרבה לה זכתה הסדרה לאורך השנים, במיוחד בקרב ילדים, הופקו לאורך השנים משחקי וידאו שונים עבור פלטפורמות משחק רבות אשר התבססו על עלילת הסדרה. רוב משחקי הווידאו של לאקי לוק פותחו לאורך השנים על ידי חברת Infogrames, ויצאו לשווקים רק באירופה. בנוסף, בשנים האחרונות פיתחה חברת Troglodytes משחק וידאו של לאקי לוק עבור טלפונים ניידים.

בסוף 2007 יצא לשווקים באירופה משחק הווידאו "Lucky Luke: Go West" אשר מיועד עבור המחשב האישי, ה-Wii והנינטנדו DS.

 לאקי לוק בישראל 
שמאל|ממוזער|250px|בובות של לאקי לוק, סוסו הלבן ג'ולי ג'אמפר והאחים דלטון
חלק קטן מחוברות הקומיקס של לאקי לוק תורגמו לעברית וראו אור בישראל.
הסדרה המונפשת של שנות ה-80 שודרה בערוץ הראשון בסוף שנות השמונים ובתחילת שנות התשעים בדיבוב לאנגלית (תחת השם "לאקי בר מזל"). כמו כן, הופצו בשנות השמונים והתשעים קלפי משחק לילדים וכן אלבום לאיסופם, שכללו את דמויות הסדרה.

הסדרה המונפשת משנת 2001, שנקראה "לאקי לוק" שודרה בערוץ הילדים בדיבוב לעברית בשנת 2003 ובשידורים חוזרים בערוץ ג'וניור. גלעד קלטר דיבב את לאקי.

 קישורים חיצוניים 


 אתר לא רשמי של לאקי לוק 
 תקציר פרקי הסדרה המצוירת, באתר של ערוץ שש

*
קטגוריה:רצועות קומיקס
קטגוריה:סדרות הנפשה
קטגוריה:סדרות טלוויזיה לילדים
קטגוריה:סרטים בלגיים
קטגוריה:הערוץ הראשון - תוכניות רכש
קטגוריה:ספרי מערבונים
קטגוריה:מערבונים